8.6.2022
SL
Uradni list Evropske unije
C 224/9 torek 23. novembra 2021
Pomoč za uspešno okrevanje športnega sektorja 66. vztraja, da so potrebni podporni in ciljni finančni mehanizmi za ponovno oživitev športnega sektorja in vseh športnih panog po pandemiji covida-19, tudi prek nacionalnih podpornih skladov, mehanizma za okrevanje in odpornost ter strukturnih skladov; 67.
pozdravlja dejstvo, da so nekatere države članice šport vključile v svoje nacionalne načrte za okrevanje in odpornost;
68. poziva Komisijo, naj podatke o naložbah in reformah, povezanih s športom, vključi v poročilo o pregledu izvajanja instrumenta za okrevanje in odpornost, ki bo Parlamentu in Svetu predloženo leta 2022; 69. pozdravlja povečanje sredstev za šport v okviru sedanjega programa Erasmus+ in podpira nadaljnje sinergije med skladi in programi, kot sta EU za zdravje in LIFE; poudarja, da je treba za boljšo uporabo teh orodij v podporo okrevanju v športu odpraviti vse ovire v postopku prijave na nacionalni ravni; 70.
obžaluje, da šport v uredbi o programu EU za zdravje ni izrecno omenjen;
71. poziva institucije EU, naj v novem obdobju finančnega načrtovanja znatno povečajo delež proračunskih sredstev, ki je v okviru programa Erasmus+ namenjen za množični šport; 72. poudarja, da je treba ciljno povečati financiranje športa tudi zunaj programa Erasmus+, pri tem pa poudariti njegovo socialno razsežnost, ki jo ima zlasti množični šport; 73. opozarja na pomen pripravljalnih ukrepov in pilotnih projektov na področju športa, ki zagotavljajo dodatno financiranje množičnega športa in dajejo obetavne rezultate; 74.
poziva Komisijo, naj poveča število sprejetih pilotnih projektov in pripravljalnih ukrepov na področju športa;
75. poudarja, da je treba podpreti športni turizem, s katerim je tudi mogoče spodbuditi okrevanje in odpornost športnega sektorja po pandemiji covida-19; 76. opozarja, da je pomembno zaščititi tradicionalne športne panoge in jih spodbujati z ustreznim financiranjem v okviru evropske kulturne dediščine in regionalne identitete; 77. poziva nacionalne, regionalne in lokalne organe, naj priznajo, da imajo šport in telesne dejavnosti velik pomen na področjih, kot so mestna prenova, turizem in teritorialna kohezija, ter spodbujajo k ustreznim naložbam, ki spadajo k kohezijski politiki EU, zlasti iz Evropskega socialnega sklada plus in Evropskega sklada za regionalni razvoj ter mehanizma za okrevanje in odpornost; 78. poziva Komisijo, naj spodbuja uporabo sredstev REACT-EU za projekte, povezane s športno infrastrukturo, če so trajnostni, prispevajo k dolgoročnemu okrevanju gospodarstva in podpirajo turizem; 79. opozarja Komisijo in organe upravljanja na pomembno vlogo majhnih športnih klubov in združenj ter poudarja pomanjkanje človeških in materialnih virov, ki so jim na voljo za dostop do evropskih sredstev in ciljno usmerjene podpore; 80. poziva države članice, naj razmislijo o uporabi najnižje možne stopnje DDV za športni sektor, s čimer bi olajšala dostop do športnih storitev po pandemiji covida-19; 81. poziva Komisijo, naj skupaj z vsemi ustreznimi deležniki, tudi civilno družbo, socialnimi partnerji ter javnimi organi oblikuje metodologijo za opredelitev meril za merjenje in spremljanje socialnega učinka projektov, povezanih s športom, in naj redno posodablja in predstavlja podatke o njegovem socialnem učinku; 82.
poziva Komisijo in države članice, naj redno posodabljajo in predstavljajo podatke o gospodarskem učinku športa;